陳騰鸞

陳騰鸞（），字士遠，號浴江，福建興化府莆田縣江口迎仙寨人，明朝政治人物。

 生平 
正德十一年（1516年）丙子科福建鄉試第七名舉人。正德十六年（1521年）中式辛巳科會試第二十一名，登第二甲第七名進士。初授戶部主事。嘉靖三年（1524年）大禮議期間，參與左順門哭諫。歷官戶部署员外郎、郎中，管河西务鈔关、九江榷税，卒於官，享年四十八《莆田縣志》：陳騰鸞，字士遠，倜儻不羈，喜讀先秦書，為文間窺其指。時少保林俊喜奖拔後進，嘗過御史林有孚，讀堂上所楔《瞻紫亭記》，而善之字，呼有孚曰：以吉長進乃爾耶？有孚以騰鸞告俊，遂請與相見，為之延譽。後登正德辛巳進士，官户部郎中，未久卒於官，貧無以殯，官長賻之。騰鸞坦衷無他腸，但沾沾自喜，又好昭人過，亦以此取忌于人。有《浴江集》。《國朝獻徵錄·卷三十·戶部郎中陳騰鸞傳》：陳騰鸞，字士遠，迎仙寨人。少隸博士籍，倜儻不羈，喜讀先秦書，为文間窺其指。是時，莆學士大夫崇明經，不欲探閎廓深遠，獨少保林俊擅著作，經生口稍黏古詞，必獎引之。御史林有孚者，負才藻?俊鑒重有孚素習騰鸞。一日，請騰鸞草《瞻紫亭記》，記就有孚具魚箋戒，楷書繕寫，楔之中堂。會少保過有孚覩堂，上所楔記，大嘉賞字，呼有孚曰：以吉長進乃爾耶？有孚以騰鸞告少保，欲晤鸞孚，因?鸞介少保相見，討藝歡極。於是騰鸞遂得譽於文林。後登正德辛巳進士，官民部郎中。時少保起?大司寇鄭司馬岳，佐本兵寓邸間，日以文字相屬。尚書孫交秦金咸器許騰鸞，未久卒於官，貧無以殯，官長賻之，始克治櫬。騰鸞坦衷無他腸，但沾沾自喜，又好昭人過，間亦取忌。吾友丘秉文在日，常對予言曰：士遠固能文第，非少保，誰解士遠文。又曰：昔謝安讀阮光祿白馬論不即解阮歎非惟能言人不可得正索解人亦不可得今之時求騰鸞能言者豈鮮獨無少保解耳。秉文官光祿，又文詞墨乃托吮自況-{云}-。士遠《浴江集》、有孚《林坡志》皆□□。。

 家族 
曾祖陳克讓；祖父陳輝作；父陳尤迪，母方氏。永感下。四子：陳功、陳劭、陳劝、陳敏。

参考文献
鄭岳《明户部郎中浴江陈士远墓志铭》

Category:明朝戶部主事
Category:明朝戶部郎中
Category:莆田人
T
Category:正德十一年丙子科福建鄉試舉人